CELEX: 62019TN0153
Language: lt
Date: 2019-03-11 00:00:00
Title: Byla T-153/19: 2019 m. kovo 11 d. pareikštas ieškinys byloje European Union Copper Task Force/Komisija

6.5.2019   
            
            
               LT
            
            
               Europos Sąjungos oficialusis leidinys
            
            
               C 155/51
            
         
      2019 m. kovo 11 d. pareikštas ieškinys byloje European Union Copper Task Force/Komisija
      (Byla T-153/19)
      (2019/C 155/60)
      Proceso kalba: anglų
      
         Šalys
      
      
         Ieškovė: European Union Copper Task Force (Eseksas, Jungtinė Karalystė), atstovaujama advokatų I. Moreno-Tapia Rivas ir C. Vila Gisbert
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti Komisijos įgyvendinimo reglamentą (ES) Nr. 2018/1981 (1), kiek juo pratęsiamas vario junginių, kaip keistinų medžiagų, patvirtinimas, remiantis neteisėtu teisiniu pagrindu;
               
            
                  —
               
               
                  pripažinti, kad panaikinimo padariniai taikomi ir Komisijos įgyvendinimo reglamentui (ES) Nr. 2015/408 (2), kiek juo buvo įgyvendinta Reglamento 1107/2009 80 straipsnio 7 dalis ir vario junginiai įtraukti į keistinų veikliųjų medžiagų sąrašą;
               
            
                  —
               
               
                  pripažinti, kad Komisijos įgyvendinimo reglamentu (ES) Nr. 2018/1981 buvo pažeistas proporcingumo principas;
               
            
                  —
               
               
                  priteisti iš Komisijos bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi trimis pagrindais.
      
                  1.
               
               
                  Pirmasis ieškinio pagrindas grindžiamas tuo, kad Komisijos įgyvendinimo reglamentu (ES) Nr. 2018/1981 pratęsiamas veikliųjų medžiagų vario junginių, kaip keistinų medžiagų, patvirtinimo galiojimas, remiantis neteisėtu teisiniu pagrindu. Konkrečiai pabrėžiami šie aspektai:
                  
                              —
                           
                           
                              Reglamento (EB) Nr. 1107/2009 (3) 24 straipsnis ir II priedo 4 punktas pažeidžia ES teisę, nes:
                              
                                          (i)
                                       
                                       
                                          Mokslo duomenys rodo, kad POT kriterijai, ypač patvarumo kriterijus, netinkami variui.
                                       
                                    
                                          (ii)
                                       
                                       
                                          POT kriterijų taikymas neorganinėms medžiagoms nesuderinamas su kitais teisės aktais, priimtais reguliuojamų cheminių medžiagų srityje.
                                       
                                    
                                          (iii)
                                       
                                       
                                          Kiek tai susiję su keistinomis medžiagomis, POT kriterijų taikymas vario junginiams viršija tai, kas būtina Reglamentu (EB) Nr. 1107/2009 siekiamiems tikslams įgyvendinti. Be to, Reglamente (EB) Nr. 1107/2009 klaidingai aiškinamas atsargumo principas.
                                       
                                    
                        
            
                  2.
               
               
                  Antrasis ieškinio pagrindas grindžiamas Komisijos įgyvendinimo reglamento (ES) Nr. 2015/408 neteisėtumu, kiek tai susiję su vario junginių pripažinimu keistinomis medžiagomis.
               
            
                  3.
               
               
                  Subsidiariai pateikiamas trečiasis ieškinio pagrindas grindžiamas tuo, kad Komisijos įgyvendinimo reglamentu (ES) Nr. 2018/1981 buvo pažeistas proporcingumo principas.
               
            
         (1)  2018 m. gruodžio 13 d. Komisijos įgyvendinimo reglamentas (ES) 2018/1981, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką pratęsiamas veikliųjų medžiagų vario junginių, kaip keistinų medžiagų, patvirtinimo galiojimas ir iš dalies keičiamas Komisijos įgyvendinimo reglamento (ES) Nr. 540/2011 priedas (OL L 317, 2018, p. 16).
      
         (2)  2015 m. kovo 11 d. Komisijos įgyvendinimo reglamentas (ES) 2015/408 dėl Europos Parlamento ir Tarybos reglamento (EB) Nr. 1107/2009 dėl augalų apsaugos produktų pateikimo į rinką 80 straipsnio 7 dalies įgyvendinimo ir dėl keistinų medžiagų sąrašo sudarymo (OL L 67, 2015, p. 18).
      
         (3)  2009 m. spalio 21 d. Europos Parlamento ir Tarybos reglamentas (EB) Nr. 1107/2009 dėl augalų apsaugos produktų pateikimo į rinką ir panaikinantis Tarybos direktyvas 79/117/EEB ir 91/414/EEB (OL L 309, 2009, p. 1).